अगर फिर भी सरल भाषा में गणेश चतुर्थी को समझा जाए तो यह वह दिन है जिस दिन भगवान गणेश का जन्म हुआ था। गणेश चतुर्थी भारत में सनातन धर्म के अनुयायियों के द्वारा मनाए जाने वाले सबसे बड़े त्यौहारों में से एक है। गणेश चतुर्थी का त्योहार एक नहीं बल्कि 10 दिन तक मनाया जाता है। इस त्यौहार के समय भगवान गणेश की प्रतिमा घर में लाई जाती है और उसे त्यौहार के अंतिम दिन विसर्जित किया जाता है।
श्री गणेश का जन्म भाद्रपद शुक्ल पक्ष की चतुर्थी के दिन हुआ था। इसलिये इनके जन्म दिवस को व्रत कर श्री गणेश जन्मोत्सव के रुप में मनाया जाता है। जिस वर्ष में यह व्रत रविवार और मंगलवार के दिन का होता है। उस वर्ष में इस व्रत को महाचतुर्थी व्रत कहा जाता है।